/ 


DISQUISITIONES  NEUROLOGICAE. 


quam  \^\ 

AUCTORITATE  GRATIOSI  MEDICORUM  ORDINIS 

ut 

PROFESSIONEM  MEDICAM  ORDINARIAM 

\ 

i n 

UNIVERSITATE  LITERARIA  VRATISLAVIENSI 

rite  auspicatus  habeatur 

scripsit 

dieque  XVI  Julii  anni  MDCCCXXXVI  lioraX 

publice  defendet 

Dr.  Joann . Carol.  JLeopold . S&arkotvius 


Assumpto  socio 

Georg.  Kontnyo  Med.  Cand. 


Accedit  tabula  lithographica. 


VRATI§LAVIAE. 


EX  OFFICINA  FRIEDLAENDERIANA. 


Digitized  by  the  Internet  Archive 
in  2016 


https://archive.org/details/b22297315 


CAPUT  I. 

De  nervis  cutaneis  Erinacei  europaei, 


]\Jedulla  spinalis  Erinacei  europaei,  uti  Rudolphius  *)  Meekeliusque1  2)  jam  expo- 
suerunt, in  regione  vertebrae  dorsalis  septimae,  octavae  nonaeve  finitur.  Ab  hoc  inde  loco 
cauda  equina  incipit,  quae  funibus  nervorum  sex  sibi  appositis  constat,  lateralibus  scilicet, 
inferioribus  et  superioribus.  Funes  laterales  radicibus  inferioribus  et  superioribus  nervorum 
dorsalium  posteriorum  nervorumque  trium  priorum  lumbarium,  funes  inferiores  radicibus  in- 
ferioribus nervorum  trium  lumbarium  posteriorum,  nervorum  sacralium  nervorumque  cauda- 
lium omnium,  funes  superiores  radicibus  superioribus  eorundem  nervorum  componuntur.  In 
vertebra  dorsali  postrema  et  in  canale  sacrali  fila  nervea  funium  inferiorum  et  superiorum 
laterum  diversorum  tela,  cellulosa  arctissime  junguntur,  ut  coalescere  fere  videantur.  Me- 
dulla spinali  tamen  spiritui  vini  forti  per  aliquot  tempus  imposita  facile  junctura  haec  nulla 
filorum  nerveorum  adbibita  laesione  solvi  potuit.  Nervi  e medulla  spinali  oriuntur  cervicales 
octo,  dorsales  quindecim,  lumbare!  sex,  sacrales  tres  compluresque  caudales. 

Nervi  e medulla  spinali  provenientes  cum  quoad  originem,  tum  quoad  divisionem 
interdum  in  lateribus  diversis  individui  ejusdem  variam  offerunt  formationem.  Ita  e.  c. 
radicem  superiorem  nervi  cervicalis  pruni  minimi  in  latere  sinistro  filis  iierveis  duobus, 
anteriore  fortiore  posterioreque  debiliore,  in  latere  dextro  filis  nerveis  quinque  oriri  vidi. 
In  latere  sinistro  filum  anterius  medullaespinali  proxime  adjacens  adhuc  longeque  prius 


1)  @tntge  SSemerlungen  ubec  ben  fpmpatfiifcijen  Steroen,  corgelefen  in  bee  2Cfa&emte  bec  SBificnfdjaften  in  SSertin 
ben  18.  2tugufi  I8l4.  P.  5. 

2)  Archiv  1813  P.  534.  — Wetterus  (Erinacei  europaei  Anatome.  Goettingae  1818.  8.  P.  54)  perperam 
contendit  medullam  spinalem  pone  atlantem  in  duos  funiculos  abire  ct  per  totum  canalem  vertebralem 
osseum  usque  ad,  ossis  sacri  finem  porrigi. 

Serresius  (Anatomie  comparee  du  cervcau  dans  les  quatre  classes  des  animaux  verlrebres.  a Paris 
Tom,  II.  ~1827.  8.  P.  117)  qui  formationem  congruentem  inter  caudae  longitudinem  et  medullae  spinalis 
in  canalem  sacralem  descensum  in  mammalibus  adesse  et  erinaceos  cauda  brevissima  medulla  spinali 
nimie  tamen  elongata  praeditos  exceptionem  legis  suae  generalis  ob  cuculli  evolutionem  offerre  contendit, 
errore  versatur  cum  medulla  spinalis  erinacei  re  vera  brevissima  appareat,  nervique  fortiores  cuculli  non 
e fine  medullae  spinalis  posteriore  oriantur,  et  eam  ob  rem  medulla  spinalis  igitur  longior  esse  non  pos- 
sit. Caeterum  mammalia  alia  cauda  destituta,  quorum  .medulla  spinalis  nibilo  minus  in  canalem  sacra- 
lem descendit  e.  c,  Caviae  cobayae  sententiam  probant  nexum  causalem  inter  caudae  formationem  et  de- 
scensum medullae  usque  in  canalem  sacralem  generatim  non  adesse, 

quam  cum  radice  inferiore  jungebatur,  ganglion  coloris  albi  formabat,  in  dextro  latere  fila 
bina  posteriora  ubi  inter  se  jungebantur  gangliolum  simile  5),  et  deinde  eo  loco , ubi  cete- 
ris filis  etiam  uniebantur  cum  hisce  ganglion  interspinale  solitum  constituebant. 

Rami  superiores  nervorum  septeni  posteriorum  cervicalium  musculos  cervicales 
superficiales  in  vicinia  processuum  spinosorum  vertebrarum  cervicalium  perforant,  inter 
musculos  cutiinque  ad  partem  externam  primum  decurrunt  deinde  verum  cuti  propius  ac- 
cedunt eique  junguntur,  ad  partem  superiorem  reflectuntur,  et  in  partem  cervicalem  cu- 
culli, cutimque  cervicis  ipsam  distribuuntur.  Ramus  superior  nervi  cervicalis  secundi 
emisso  filo  nerveo  ad  musculum  retrahentem  cuculli  occipitalem  et  cervicalem,  partem 
posteriorem  musculi  depressoris  cuculli  frontalis  et  finem  anteriorem  musculi  sphincteris 
cuculli  adit.  Ramus  superior  nervi  cervicalis  tertii  etiam  in  fine  anteriore  sphincte- 
ris finitur.  % 

Rami  superiores  nervorum  thoracicorum  sex  anteriorum  quoad  divisionem  a nervis 
similibus  posterioribus  aliquantulum  differunt.  Ramus  quisque  enim,  postquam  inter  fines 
posteriores  costarum  musculis  dorsalibus  tamen  adhuc  tectus  prodiit,  in  ramulum  anterio- 
rem et  posteriorem  bifidus  apparet.  Ramulus  anterior  et  posterior  nervorum  diversorum 
proxime  sibi  appositorum  angulum  acutum  deinde  formantes  inter  se  junguntur  nervum- 
que communem  constituunt.  Ramulus  itaque  posterior  rami  superioris  nervi  thoracici 
primi  et  anterior  nervi  ejusdem  secundi  inter  se  junguntur,  eademque  simili  modo  de  nervo 
secundo  et  tertio,  tertio  et  quarto,  quarto  et  quinto,  quinto  et  sexta  valent4).  Nervi  tres 
anteriores  communes  hoc  modo  constituti  tela  cellulosa  deinde  inter  se  junguntnr  ut 
nervum  singulum  constituere  videantur,  qui  usque  ad  angulum  posteriorem  scapulae  de- 
scendit, inter  hunc  et  musculum  latissimum  dorsi  ex  alto  emergit  et  in  ramos  tres  iterum 
discedit,  qui  musculo  cutaneo  dorsali  cuculli  cutique  ut  etiam  rami  superiores  nervorum 
thoracicorum  caeterorum  lumbarium  et  sacralium  destinati  sunt.  Musculus  attolens  cu- 

s)  Ganglia  haec  liaud  dubie  ad  cas  formationes  pertinent,  quae  nuper  a Joscplio  Hyrtlio  (fOlebicinifd^e 

budjec  be§  St.  £>e(tr.  ©taats.  SSb.  19.  @t.  3.  P,  446)  descriptae  sunt.  Hyrtlius  ganglia  haec  statum  nor- 
malem exhibere  eorumque  praesentiam  versatilem  nihil  contra  sententiam  suam  offerre  credit,  cum  gan- 
glia alia  etiam  haud  adeo  raro  desint.  Non  solum  tamen  haec  gangliorum  natura  inconstans  verum  etiam 
eorum  structura  suspicionem  movet  ea  omnino  pathologicam  nervorum  fabricam  offerre,  cum  secundum 
Berresii  disquisitiones  microscopicas  vir  gangliis  hisce  fibrae  primitivae  nerveae  vesiculis  cellulosis  tantum 
a sc  invicem  remotae  sint,  et  sic  leviora  illarum  formationum  indicia  appareant,  quas  intumcsccntiae  ner- 
vorum pathologicae  altioribus  gradibus  offerunt. 

4)  Hoc  modo  nervos  hos  in  utroque  latere  erinaceorum  eomplurium  decurrere  vidi.  Varietates  tamen  boc 
respectu  etiam  inveniuntur.  Hanc  enim  nervorum  divisionem  et  juncturam  in  nervis  dorsalibus  tribus 
prioribus  tantum  utriusque  tamen  lateris  animalis  unius  vidi. 

In  Cavia  cobaya  rami  cutanei  dorsales  nervorum  thoracicorum  aliquantulum  a columna  spinali  remoti 
ex  alto  emergunt  et  cutim  attingunt. 

In  Lepore  curriculo  nervi  cutanei  dorsales  thoracici  exceptis  nervis  quatuor  posterioribus  processibus 
spinosis  proxime  adjacentes  infra  cutim  jam  perveuiunt,  nervi  quatuor  posteriores  thoracici  aeque  ac  nervi 
cutanei  dorsales  lumbares  tamen  a spina  vertebrali  jam  remoti  musculos  perforant. 

culli  cervicalis  et  dorsalis  a nervis  dorsalibus  tribus  prioribus  ramos  recipiunt.  Nervi  dor- 
sales caeteri  ramos  etiam  ad  musculum  depressorem  cuculli  lateralem  tertium  emittunt. 

Rami  cutanei  dorsales  modo  indicati  generatim  in  ramos  binos  superiorem  et  infe- 
riorem dividuntur.  Ramus  superior  imprimis  eam  cuculli  partem  adit,  quae  spinam  verte- 
bralem tegit  proximeque  ei  adjacet,  ramus  inferior  brevior  tenuiorque  ad  latera  magis 
descendit  filisque  nervi  cutanei  lateralis  trunci  unitur. 

Nervi  sacrales  superiores  imprimis  in  musculos  depressores  cuculli  coccygeos,  par- 
tem posteriorem  cutis  dorsalis,  finemque  posteriorem  sphincteris  cuculli  distribuuntur  5). 

Rami  inferiores  nervorum  cervicalium  et  inter  se  et  cum  nervis  vicinis  variis  mo- 
dis junguntur  et  plexus  nerveos  binos  majores,  anteriorem  et  posteriorem  constituunt, 
Ramus  inferior  nervi  cervicalis  primi  cum  nervo  vago  imprimis  jungitur.  Ramus  inferior 
vervi  cervicalis  secundi  ramum  primum  edit  in  ramulos  binos  fissum,  quorum  alter  ner- 
vum vagum,  alter  ganglion  cervicale  primum  nervi  sympathici  maximi  adit,  ramum  deinde 
ad  musculos  flexores  capitis  emittit,  et  cum  nervo  cervicali  tertio  deinde  jungitur.  Ra- 
mus inferior  nervi  cervicalis  tertii  primum  ramum  anastomoticum  magnum  ad  finem  poste- 
riorem ganglii  cervicalis  primi  nervi  sympathici  magni  emittit  et  deinde  in  nervos  binos 
aeque  fortes  finditur,  quorum  anterior  cum  nervo  cervicali  secundo,  posterior  cum  nervo 
cervicali  quarto  unitur.  Ramus  inferior  nervi  cervicalis  quarti  in  ramum  anteriorem  cum 
nervo  tertio  conjunctum,  et  nervum  phrenicum  dividitur,  qui  descendens  ramo  anteriori 
nervi  cervicalis  quinti  proxime  adhaeret.  Ramus  inferior  nervi  cervicalis  quinti  cum  ramo 
inferiore  nervi  cervicalis  sexti  in  truncum  communem  conjungitur,  qui  in  ramos  complures 
dividitur,  quorum  posterior  cum  ramo  inferiore  nervi  cervicalis  septimi  unitur,  qui  statim  post- 
quam e canale  vertebrali  prodiit  ramo  anastomotico  cum  nervo  octavo,  iterumque  deinde 
cum  nervo  eodem  conjungitur.  Nervus  octavus  nervorum  cervicalium  omnium  fortissimus 
ramum  inferiorem  nervi  thoracici  prhni  et  hic  ramum  accessorium  a nervo  thoracico  secundo 
venientem  recipit.  Plexus  ne rveus  anterior  ramo  inferiore  nervi  cervicalis  secundi,  tertii  et 
quarti,  plexus  posterior  ramo  inferiore  nervi  cervicalis  quinti,  sexti,  septimi,  octavi  nervique 
thoracici  primi  et  secundi  constituitur.  Plexus  nerveus  anterior  imprimis  platysmati  myoi- 
deo subcollari  cutique  ipsi  superficiei  inferioris  laterumque  colli  destinatus  est.  Plexus 
posterior  in  plexum  axillarem  imprimis  transit,  ramos  ad  musculos  scapulae  et  thoracis 
emittit,  praeterea  tamen  ramos  musculocutaneos  majores  binos  emittit,  quorum  alter  nervo 
supraclaviculari  hominum  quoad  decursum  respondet,  et  e trunco  nervi  cervicalis  quinti 
et  sexti  junctura  constituto  prodit,  alter  nervus  musculocutaneus  lateralis  trunci  junctura 
nervi  cervicalis  octavi,  nervi  thoracici  primi  et  secundi  constituitur. 

Nervus  musculocutaneus  lateralis  trunci,  maximus  in  latere  thoracis  et  abdominis 
ad  posteriorem  trunci  partem  decurrit,  ramulisque  compluribus-  nervis  cutaneis  perforanti- 

5)  Quoad  denominationem  singularum  musculi  cutanei  partium  Himlyum  sequutus  sum.  Conf.  Cari  Himly. 

Ueber  ba§  3ufammenfugeln  beS  Sgelg.  SSraunfdjttmg  isoi.  4. 

bus  thoracicis  et  lumbaribus,  cum  dorsalibus  tum  abdominalibus  unitur.  Rami  hujus  nervi 
fortissimi  in  musculum  depressorem  cuculli  lateralem  tertium  (fibris  transversis  fortibus 
compositura)  penetrant,  ei  ramulos  impertiunt,  eum  deinde  perforant  et  usque  in  sphincte- 
rem cuculli  progrediuntur.  Truncus  nervi  sensim  sensimquc  in  ramulos  complures  findi- 
tur, qui  in  toto  latere  abdominis  dispersi  quoad  numerum  varii,  quatuor,.  quinque  vel  sex 
intervallis  incertis  a se  invicem  remoti  fere  usque  ad  finem  trunci  posteriorem  decurrunt, 
filisque  plurimis  inter  se  junguntur  ut  plexus  nerveos  frequentissimos  et  tenuissimos  in 
cute  constituant.  E ramulis  hisce  plexubusque  ab  iis  constitutis  nervuli  ubique  oriuntur 
qui  fibras  musculares  aculeos  moventes,  cutimque  adeunt6) 

Rami  inferiores  nervorum  thoracicorum  in  nervos  intercostales  et  hi  omnes  excepto 
tmnen  nervo  intercostali  primo  in  ramos  cutaneos  transeunt,  qui  perforatis  musculis  inter- 
costahbus  musculum  cutaneum  abdominalem  cutimque  imprimis  adeunt7). 

Ramus  cutaneus  quisque  in  ramulos  binos,  superiorem  scilicet  et  inferiorem  iterum 
finditur.  Ramuli  superiores  ad  latera  adscendunt,  frequenter  ramulis  nervi  cutanei  trunci 
lateralis  uniuntur,  et  in  sphincterem  cuculli  penetrant,  ramuli  inferiores  plotysma  myoideum 
ventrale  cutimque  thoracis  et  abdominis  aculeis  destitutam  pilisque  vestitam  adeunt.  Ra- 
mus inferior  nervi  lumbaris  primi  simili  modo  uti  rami  perforantes  nervorum  thoracicorum 
ad  cutim  pervenit,  ramus  inferior  nervi  lumbaris  secundi  et  tertii  in  truncum  uniuntur  qui 
deinde  in  nervum  cruralem  et  nervum  obturatorium  finditur,  ramus  inferior  nervi  lumbaris 
quarti,  quinti  et  sexti  adformandum  nervum  ischiadicum  conferunt.  Nervi  bini  sacrales 
inferiores  anteriores  nervum  pudendum  communem  constituunt,  nervus  sacralis  inferior 


*>)  Nervum  hunc  musculocutaneum  trunci  lateralem , qui  in  erinaceo  ad  summum  evolutionis  gradum  per- 
venit, antehac  jam  in  Cervo  elapho  a me  descriptum.  (Conf.  Barkovv:  Disquisitiones  circa  originem  et 
decursum  arteriarum  mammalium.  Lips.  1829.  4.  P.  105)  in  Lepore  cuniculo  etiam  , Arclomye  titillo  et 
Cavia  cobaya,-  quamvis  longe  debiliorem  inveni.  Meclielius  (Ornithorhynchi  paradoxi  descriptio  anatomica. 
Lips.  1826.  fol.  P.  54)  haud  dubie  nervum  hunc  jam  vidit,  etiamsi  ejus  decursum  non  exacte  dcscripse-  • 
rit.  Mechelius  enim  ramum  inferiorem  plexus  axillaris  fere  totum  in  musculi  cutanei  parte  media  absumi 
monuit.  Nervum  hunc  imprimis  motorium  esse  inde  verisimile  apparet  quod  cum  fortitudine  musculi  cutanei 
trunci  aucta  fortior  nervus  evadit,  in  erinaceo  fortissimus  apparet,  in  homiue  deest.  In  erinaceo  somno 
liybcrno  versaute  cute  lateris  unius  omnino  resecta  ita  ut  nervo  indicato  tantum  cum  corpore  animalis 
cutis  adhuc  junta  fuerit,  aculei  tamen  erigebantur  cum  truncum  nervi  cultri  apice  irritarem. 

In  cuniculis  femineis  quibus  imprimis  lactantibus  mammae  ad  summum  evolutiouis  gradum  perveniunt 
ita  ut  totam  thoracis -et  abdominis  superficiem  inferiorem  occupent,  et  a manubrio  sterni  usque  ad  sym- 
physin  ossium  pubis  extensae  appareant,  nervus  externa  mammae  parte  tectus  ad  partem  posteriorem  de- 
currit, et  speciem  primum  mihi  attulit,  quamsi  in  mammam  etiam  ramulos  emiserit  et  in  ea  tandem  paulo 
infra  umbilicum  evanescat.  Disquisitionibus  tamen  repetitis  apparuit,  nervum  non  in  mammam  sed  iu 
musculum  cutaneum  abdominalem  tantum  penetrare,  atque  errorem  inde  fuisse  ortum  quod  platysmatis 
mvoidis  ventralis  pars  inferior  tenuissima  inter  musculos  abdominis  mammamque  posita  sit.  Nervus  ili 
cuniculis  adhuc  debilior  apparet  quam  in  caviis  et  citillis  in  quibus  fere  usque  ad  cutim  femoris  decur- 
rit, nervis  tamen  intercostalibus  perforantibus  ramulis  junctus  est.  Rami  perforantes  nervorum  interco- 
stalium valde  fortes  in  mammaig  ubique  penetrant. 

?)  Nervus  intercostalis  perforans  secundus  interdum  valde-  debilis  cum  nervo  perforante  tertio  in  truncum 
singulum  conjungitur. 

posterior  imprimis  intestinum  rectum  adit.  Ramus  inferior  nervi  lumbaris  quarti  antequam 
cum  nervis  reliquis  in  truncum  nervi  ischiadici  conjungitur,  ramo  anastomotico  aut  cum 
trunco  in  nervum  cruralem  et  obturatorium  bifido  aut  cum  nervo  obturatorio  unitur.  Ner- 
vus ischiadicus  ramo  altero  cum  ramo  inferiore  nervi  sacralis  primi,  altero  eo  loco  ubi 
per  incisuram  ischiadicam  e pelvis  cavo  egreditur  cum  nervo  pudendo  communi  unitur, 
qui  ramum  fortem  etiam  ad  intestinum  rectum  emittit.  Nervus  cruralis  in  media  fere  fe- 
moris parte  et  nervus  obturatorius  etiam  ramum  ad  platysma  myoideum  ventrale  edunt. 

Ramus  cutaneus  nervi  cruralis  infra  musculum  sartorium  prodit  et  aeque  ac  ramus 
cutaneus  nervi  obturatorii  qui  musculum  adductorem  femoris  perforat  fibras  posteriores 
platysmatis  myoidis  ventralis  adit. 

Nervus  facialis  emisso  ramo  parotideo,  ramum  fortem  edit,  qui  cum  ramo  inferiore 
nervi  cervicalis  tertii  conjungitur,  et  perforata  glandula  parotide  in  partem  posteriorem 
musculi  depressoris  cuculli  frontalis  distribuitur.  Ramus  alius  nervi  facialis  ramulos  mu- 
sculo depressori  cuculli  maxillari  impertit  supra  arcum  cygomaticum  deinde  ad  partem 
anteriorem  musculi  depressoris  cuculli  frontalis  adscendit  et  in  ea  distribuitur.  Continua- 
tio nervi  facialis  solito  modo  deinde  in  facie  decurrit,  ramum  fortem  ad  musculos  labii 
inferioris  impertit  et  in  musculis  nasi,  proboscidis  et  labii  superioris  finitur.  Ramus  crota- 
phyticus  nervi  trigemini  admodum  fortis  solito  modo  ad  tempora  adscendit  et  hic  etiam 
in  cute  finitur. 

Ex  iis  itaque,  quae  hucusque  de  nervis  cutaneis  Erinacei  europaei  relata  sunt,  patet: 

1.  Partem  dorsalem  cutis  musculosque  attollentes  cuculli  nervos  tantum  a ramis  su- 
perioribus nervorum  spinalium  recipere,  ramos  superiores  nervorum  spinalium  nervos 
fere  nullos  musculis  ad  flectendum  corpus  et  convolvendum  destinatis  impertire  ex- 
ceptis tamen  ramo  superiore  nervi  cervicalis  secundi  et  tertii,  nervisque  sacralibus 
superioribus.  Monendum  tamen  est  finem  anteriorem  aeque  ac  posteriorem  sphinc- 
teris, et  finem  posteriorem  musculi  depressoris  cuculli  frontalis,  aeque  ac  depresso- 

5 res  coccygaeos  corpore  nondum  inflexo  et  convoluto  ad  retractionem  cuculli  capitis 
caudaeque  adferre  posse.  Patet  deinde: 

2.  Cutim  superficiei  inferioris  colli,  thoracis  et  abdominis  aculeis  destitutam  ejusque 
musculos  nervos  a ramis  inferioribus  nervorum  cervicalium  thoracicorum,  nervi  lum- 
baris primi  nervi  cruralis  et  obturatorii  recipere, 

3.  Musculum  sphincterem  cuculli  ejusque  depressores  vim  suam  imprimis  ramis  infe- 
rioribus nervorum  cervicalium,  thoracicorum,  nervique  lumbaris  primi,  nervo  faciali, 
ramo  temporali  superficiali  nervi  trigemini,  nervoque  laterali  trunci  debere,  et  hunc 
imprimis  etiam  fibras  musculares  aculeos  laterum  trunci  erigentes  adire. 

CAPUT  IL 

De  nervo  sympathico  maximo  Erinacei  europaei. 

In  regione  vertebrae  lambaris  tertiae  et  quartae  in  quoque  latere  ganglion  polli- 
cem dimidium  longum,  lineam  unam  crassum  animadvertitur,  e quo  ad  latera  nervi  com- 
plures ad  formandos  plexus  abdominales  proveniunt,  e cujus  extremitate  anteriore  linis 
anterior  ..partis  lumbaris  nervi  sympathici  maximi,  e cujus  extremitate  posterioi’e  plerum- 
que finis  posterior  partis  lumbaris  nervi  sympathici  maximi  oritur.  Interdum  tamen  finis  po- 
sterior e latere  ganglii  haud  longe  ab  ejus  fine  anteriore  provenit.  Finis  posterior  partis  lum- 
baris infra  corpora  vertebrarum  lumbarium  descendit,  in  quaque  vertebra  filamentum 
emittit,  quae  ad  latera  decurrunt  partimque  ramis  inferioribus  nervorum  quatuor  poste- 
riorum lumbarium  medullae  spinalis  uniuntur.  Nervus  sympathicus  infra  vertebram 
sacralem  primam  in  ganglion  admodum  forte  intumescit  quod  cum  ganglio  lateris  oppo- 
siti ramo  nerveo  brevi  transverso  unitur,  ramumque  communicantem  ad  nervum  sacra- 
lem inferiorem  primum  emittit.  Pars  sacralis  nervi  sympathici  maximi  ad  partem  po- 
steriorem deinde  decurrit,  ramum  communicantem  adhuc  ad  nervum  sacralem  secundum 
edit,  filisque  tenuissimis  infra  os  sacrum  finitur.  Finis  anterior  partis  lumbaris  pri- 
mum filamenta  accessoria  ad  ramos  binos  inferiores  nervoriim  lumbarium  edit,  perfo- 
rato diaphragmate  in  partem  thoracicam  'transit  ganglioque  dorsali  infimo  formato , in- 
terdum in  ramos  binos  finditur,  moxiterum  in  truncum  simplicem  conjunctos,  qui  solito 
modo  prope  columnam  vertebralem  adseendit  gangliaque  thoracica  pro  animalis  magnitu- 
dine valde  magna  format.  Filamenta  accessoria,  quae  e gangliis  thoracicis  proveniunt, 
ramosque  inferiores  nervorum  thoracicorum  adeunt  brevissima  valdeque  fortia  apparent 
E fine  anteriore  ganglii  thoracici  primi  nervi  bini  proveniunt,  quorum  minor  ganglion  cer- 
vicale posterius  adit,  major  rubicundo  colore  conspicuus  fereque  pro  ganglii  continuatione 
habendus  cum  arteria  vertebrali  in  hujus  canalem  penetrat  et  usque  ad  vertebram  cervi- 
calem tertiam  adseendit.  Nervus  hic,  qui  pars  cervicalis  profunda  nervi  sympathici  ma- 
ximi nominari  potest  in  decursu  per  canalem  vertebralem  ramis  inferioribus  nervorum  cer- 
vicalium sex  posteriorum  medullae  spinalis  unitur  ubi  rami  hi  canalem  vertebralem  decus- 
sant, tandemque  in  nervum  cervicalem  tertium  transiens  finitur.  E ganglio  cervicali  po- 
steriore praeter  nervum  cardiacum  magnum  pars  cervicalis  superficialis  nervi  sympathici 
maximi  oritur  et  ut  in  mammalibus  aliis  nervo  vago  apposita  ad  anteriora  decurrit  et  in 
ganglio  cervicali  primo  finitur. 

CAPUT  ra. 

De  parte  cervicali  nervi  sympathici  maximi  Sciuri  vulgaris. 

Formatio  supra  descripta,  quam  pars  cervicalis  nervi  sympathici  maximi  in  Eri- 
naceo europaeo  exhibet,  valde  memorabilis  apparet  quia  formationem  mammalium  et  avium 
simul  offert.  Rudolphius8)  jam  in  homine  ramum  e gannglio  cervicali  infimo  provenien- 
tem arteriam  vertebralem  comitari,  in  hujus  arteriae  canale  filamenta  accessoria  a nervo 
cervicali  quinto,  quarto  et  tertio  recipere  et  usque  ad  nervum  cervicalem  secundum  ad- 
scendere  vidit , et  Girgensohnius 9)  in  Sciuro  vulgari  nervum  sympathicum  ad  formatio- 
nem avium  eo  accedere  agnovit,  quod  ejus  pars  cervicalis  nervo  cervicali  unicuique  jun- 
gitur et  in  his  locis  ganglia  format.  Girgensohnius  quidem  certis  verbis  non‘  exposuit 
quomodo  pars  cervicalis  neryi  sympathici  maximi  decurrit  attamen  ex  icone10)  descripti- 
oni adjecta  concludi  potest,  secundum  Girgensohnium  in  Sciuro  vulgari  partem  cervi- 
calem nervi  sympathici  in  canalem  vertebralem  intrare  cum  ejus  junctura  cum  nervis  cer- 
vicalibus ad  horum  originem  adeo  prope  accedat,  ut  ganglia  interspinalia  attingat.  Par- 
tem cervicalem  nervi  sympathici  maximi  Sciuri  vulgaris  sequente  modo  decurrere  vidi. 
E ganglio  cervicali  primo  nervus  sympathicus  tenuis  solito  tamen  modo  prope  nervum 
vagum,  qui  in  anteriore  colli  parte  ganglion  admodum  magnum  format,  decurrit  et  in  gan- 
glion cervicale  postremum  transit.  Ganglia  alia  truncum  hujus  nervi  in  collo  formare  non 
vidi.  E ganglio  cervicali  posteriore  nervus  ante  arteriam  subclaviam  ansam  formans,  so- 
lito modo  ad  ganglion  thoracicum  primum  progreditur.  E ganglio  thoracico  primo  forti 
et  subgloboso  filum  nerveum  unum,  et  e ganglio  cervicali  posteriore  filum  aliud  provenit, 
quae  ad  canalem  vertebralem  progrediuntur,  antequam  in  eum  intrant  in  ganglia  parvula 
rotundata  intumescunt,  in  cauale  vertebrali  in  nervum  debilem  singulum  uniuntur,  qui  ar- 
teriam vertebralem  comitatur,  et  nervis  cervicalibus  unitur11).  Icon  a Girgensohnio  cx- 


8)  1.  C.  p.  li. 

®)  r>r.  ©.  2 ©trgenfofqt,  bag  ShitfenmarfgsSpfhm.  8tiga  182S.  8.  P 162. 

i°)  1.  c.  Fig,  VIII. 

J1)  In  Arctomye  citillo  e ganglio  thoracico  primo  nervi  sympathici  maximi  ganglia  thoracica  caetera  magni- 
tudine superante  fila  nervea  complura  proveniunt,  quorum  unum  valde  tenue  in  canalem  vertebralem  ar- 
teriam hujus  nominis  comitans  transit,  aliud  ganglion  cervicale  posterius  minimum  adit,  e quo  deinde 
filum  provenit  quod  post  decursum  linearum  nonnullarum  in  nervum  vagum  transit  ita  ut  pars  cervicalis 
nervi  sympathici  maximi  nervique  vagi  usque  ad  anteriorem  colli  partem  truncum  simplicem  constituere 
videatur,  qui  in  ganglion  cerricale  primum  nervi  sympathici  intumescit,  e cujus  fine  anteriore  deinde  nervus 
sympathicus  et  vagus  separatira  proveniunt.  Formatio  haec  itaque  valde  memorabilis  ah  Emmerto  de- 
tecta et  in  mammalibus  valde  diversis,  quadrumanis,  feris,  ruminantibus,  et  solidungulis  jam  inventa  in- 
ter glires  etiam  occurrit,  Conf.  E.  H,  Webcr  Anatomia  comparata  nervi  sympathici,  Lips,  1817.  8.  P.  14. 

hibita  nisi  nimie  rudis,  nervum  tamen  in  canalem  vertebralem  intrantem  nimie  fortem  ex- 
hibet et  suspicionem  movet,  Girgensobnium  arteriam  vertebralem  delineasse  gangiliaque 
interspinalia  pro  gangliis  nervi  sympathici  habuisse.  Tandem  Girgensobnium  pars  cervica- 
lis superficialis  hujus  nervi  omnino  fugit 


CAPUT  IV. 

De  fine  anteriore  nervi  optici  mammalium. 

Cuvierus12)  exposuit  nervum  opticum  mammalium  simulae  ille  ad  corneam  opa- 
cam pervenit  contractionem  offerre,  per  foramen  choroideae  rotundum  membrana  cribrosa 
clausum  transire,  et  formationis  hujus  nervi  singularis  in  lepore  et  cuniculo  obviae  menti- 
onem fecit,  quae  regulae  illius  exceptionem  evtihent.  Wngnerus* 1*)  in  anatomia  compa- 
rata nuper  edita  etiam  nervum  opticum  mammalium  plerumque  per  foramen  scleroticae 
rotundum,  et  Carus14)  eum  simili  modo  ut  in  homine  in  bulbum  oculi  penetrare  asseruit 
Ille  Leporis  genus 15),  hic  marmottam  et  cervum  etiam  formationem  ab  habitu  solito  rece- 
dentem offerre  monuit.  Constat  itaque  fere  inter  anatomicos  nervi  optici  mammalium 
finem  anteriorem  in  animalibus  variis  non  multas  varietates  offerre,  ast  nihilo  minus  for- 
mationes a fabrica  solita  recedentes  adeo  memorabiles  apparent,  ut  disquisitione  repetita 
dignae  videantur,  dignae  quae  breviter  nexu  continuo  considerentur. 

Contractio  nervi  optici,  cujus  Cuvierus  mentionem  fecit  secundum  Guilelmi  /Soem- 
merringi16)  icones  altiore  gradu  in  Didelphide  gigantea,  Elephante  asiatico,  Phoca  groen- 
landica,  leviore  gradu  in  Cane  lupo,  Fele  lynce,  Antilope  rupicapra  locum  habet.  Satis 
notum  est  in  homine  etiam  nervum  opticum  in  fine  suo  anteriore  contractionem  offerre. 
In  Equo  caballo  secundum  Soemmerringum  nervus  hoc  loco  vix  coarctatus  per  cribrum 
subrotundum  in  bulbum  penetrat. 

Uti  coarctatio  finis  anterioris  nervi  optici  sensim  in  variis  animalibus  imminuitur 
ita  in  aliis  dilatatio  sensim  augetur  et  forma  rotunda  sensim  evanescit 


w)  ©.  SuDter  ‘Sorlefungen  tiber  cergUtdjenbe  2fnatomie.  Uebetf.  »on  3*.8« SRetfet.  Sctpg.  1809-  2ir.  5£f).  P.409. 
«j  5Rub.  fiBagnet  Cefyrbudj  bcr  eergletdjenben  tfnatomte.  fieip^ig  1834.  35.  8.  P.  444.  45. 
m)  2cf)tbu<i)  bec  eergleidjetfben  3oofomte.  Cetpjtg  1818.  8.  P.  295.  f5«mte  2lufl.  1834.  P.  413. 

15)  Conf,  hoc  respectu  eUam  C.  A.  Rudolphi  Pkysiologie.  S3b.  II.  I.  SBertin  1823.  8.  P.  201. 

i®)  Detmar  Wilhelm  Soemmcrring  De  oculorum  hominis  animaliumquc  sectione  horizontali  commentati  o 
Goettingae  1818.  fol.  Tab,  II. 

Fontana17)  nervi  optici  cuniculi  finem  anteriorem  satis  exacte  jam  descripsit  ico- 
neque illustravit.  Scyphus  admodum  profundus  secundum  hujus  viri  descriptionem  in  in- 
terna retinae  parte,  eo  loco  ubi  nervus  opticus  intrat  observatur  marginibus  prominentibus 
circumdatus,  e cujus  fundo  magnus  filorum  nerveorum  alborum  tenuissimarumque  fibrarum 
nervi  optici  continuationum  numerus  radiorum  ad  instar  ad  superiorem  aeque  ac  ad  infe- 
riorem partem,  ad  externum  et  ad  internum  latus  dispergitur.  Fibrae  hae  in  lateribus 
binis  sibi  oppositis  fortiores  apparent  quam  aliis  locis,  quoad  fortitudinem  sensim  decres- 
cunt et  finduntur,  tandemque  apicibus  tenuissimis  in  retina  finiuntur.  Fibrae  hae  quam- 
vis minimae18)  in  mammalibus  aliis  'e.  c.  bovibus,  ovibus  et  capris  a Fontana  etiam  in- 
ventae sunt,  et  secundum  Cuvierum  in  animalibus  plerisque  nervi  optici  introitum  fila 
albida  radiatim  disposita  circumdant.  Cuvierus  etiam  monuit,  fibras  fortiores  in  latere 
dextro  et  siuistro  cuniculi  leporisque  penicilli  longi  formam  offerre,  qui  in  obscuro  cho- 
roideae fundo  pulcherrimum  adhibeant  adspectum. 

Finis  anterior  nervi  optici  Leporis  cuniculi  saepius  a me  inquisitus,  re  vera  eo 
loco  ubi  in  bolbum  oculi  penetrat,  jam  aliquantulum  dilatatur.  Distantia  enim  linearum 
binarum  a sclerotica  nervus  lineam  unam,  in  scleroticae  foramine  lineam  unam  et  dimidiam 
latus  apparuit.  Jam  antequam  scleroticam  attingit  re  vera  cruribus  binis  sed  intime  inter 
se  junctis  constat.  Iu  superficie  superiore  finis  anterior  nervi  convexus,  in  superficie  in- 
feriore planus  apparet.  Scleroticae  pars  tendinea  nervum  a parte  superiore  et  a lateribus 
proxime  attingit,  a parte  inferiore  lineam  dimidiam  ab  eo  distat,  ut  spatium  remaneat 
membrana  tenuissima  clausum.  Hanc  ob  rem  foramen  scleroticae  formam  rotundam  ad- 
huc offert.  Fibrae  crurum  indicatorum,  quae  in  penicillos  laterales  a Fontana  detectos 
transeunt  medietatem  intervalli  nervi  optici  introitui  corneaeque  margini  interpositi  ali- 
quantulum transgrediuntur  et  adeo  fortes  apparent  ut  resecta  sclerotica  in  animalibus 
oculis  normalibus  gaudentibus  per  pigmentum  nigrum  et  choroideam,  in  animalibus  albi- 
noismo  obnoxiis  pigmento  destitutis  per  scleroticam  etiam  distincte  transpareant. 

In  Sue  scroplia  nervus  opticus  eo  loco  ubi  in  foveam  superficiei  posterioris  scle- 
roticae intrat,  latior  aliquantulum  apparet,  sulco  a superficie  inferiore  nervi  incipiente  et 
usque  in  medietatem  substantiae  nervi  penetrante  in  funes  laterales  binos  dividitur.  Sul- 
cus hic  in  superficie  inferiore  levior  apparet,  in  medietate  substantiae  nervi  fissuram  veram 
offert  per  quam  arteria  centralis  retinae  decurrit.  Continuatio  vaginae  internae  nervi  op- 
tici ab  utroque  latere  in  sulcum  usque  ad  fissurae  finem  superiorem  progreditur,  funesque 
laterales  binos  omnino  separat19).  In  fine  fissurae  superiore  continuatio  ab  altero  latere 
veniens  continue  in  eandem  lateris  oppositi  transit 

1T)  §eltv  fontana  Jtbfjanblung  itbrr  ba§  S3tperngtft  nebffc  etnigeti  SSeobactitungen  uber  ben  utfpninglidjen  S3au  be§ 
tfjierifdjen  ^brperg  u.  f.  m.  21u§- bem  Stanj&ftfcljen  Aberf.  33erlin  1787.  4.  P.  376.  Tab.  V.  Fig,  XII. 

18)  Iu  oculo  utroque  vituli  semel  tamen  libras  bas  iu  lateribus  quatuor  lineas  longas  vidi. 

ls)  Nervus  opticus  Myoxi  gliris,  Caviae  cobayae  et  Erinacei  europaei  finem  anteriorem  solito  modo  rotundum 


12 


In  oculis  vitulinis  similem  omnino  formationem  inveni.  Nervus  opticus,  antequam 
ad  scleroticam  pervenit  lineam  unam  et  dimidiam,  in  fovea  scleroticae  lineas  Linas  latus 
apparet.  Fissura  superficiei  inferioris  hic  etiam  funes  laterales  binos  ad  medietatem  usque 
substantiae  nervi,  continuatione  vaginae  internae  ab  utroque  latere  veniente  vestita  se- 
parat. Cribrum  lineas  binas  latum,  lineam  unam  et  dimidiam  altum  marginibus  cum  su- 
periore tum  inferiore  convexis  circumdatum  a superficie  anteriore  inspectum  septum  etiam 
in  sua  parte  inferiore  et  media  offert,  quod  neque  in  Sue  scropha  neque  in  Bove  tauro 
adulto,  qui  ceterum  quoad  nervi  optici  finem  anteriorem  eandem  formationem  exhibet,  ita 
distincte  animadvertere  mihi  contigit.  In  oculis  bovinis  funes  laterales  nervi  optici  tamen 
non  ut  in  oculis  suillis  in  medietate  substantae  nervi,  sed  in  hujus  infima  superficie  ma- 
gis a se  invicem  recedebant.  In  Ove  ariete  nervus  opticus  in  decursu  per  orbitam  lineam 
unam  et  dimidiam,  in  fovea  scleroticae  lineas  binas  lineamque  dimidiam  latus  sulco  etiam 
superficiei  inferioris  distincte  in  funes  laterales  binos  imperfecte  dividitur.  Sulcus  tamen 
jam  paulo  infra  medietatem  substantiae  nervi  optici  finitur.  Cribrum  scleroticae  a super- 
ficie interna  inspectum  lineas  binas  fere  latum  lineam  unam  altum  marginem  superiorum 
convexum  inferiorem  aliquantulum  concavum  extremitatem  internam  extremitate  externa 
aliquantulum  crassioremoffert. 

In  Cervo  capreolo  nervus  opticus  in  fovea  sclerotica  etiam  planiusculus  apparet 
et  sulci  indicium  in  superficie  sua  inferiore  offert.  Cribrum  scleroticae  lineam  unam  et 
dimidiam  latum,  lineam  unam  altum  marginem  superiorem  convexum,  inferiorem  aut  ali- 
quantulum concavum,  aut  rectum  exhibet.  Soemmerringus 20)  contra  Emmertum  monuit 
in  cervo  similem  non  ut  in  marmotta  adesse  nervi  optici  structuram  nisi  quod  nervus 
ejus  opticus  crassiusculus  per  cribrum  ut  in  plerisque  ruminantibus  subovatum  intret. 
Carus  tamen  in  cervo  nervi  optici  introitum  in  bulbum  lineae  formam  omnino  exliibere 
vidit,  eumque  formationi  hujus  nervi  in  marmottis  obviae  adjunxit. 

In  disquisitionibus  saepius  repetitis  nervum  opticum  Cervi  elaphi  in  fovea  scle- 
roticae semper  non  latiorem  solum  fieri,  sed  resecta  ejus  vagina  externa  distincte  etiam 
sulco  a superficie  nervi  inferiore  in  nervi  substantiam  penetrante  imperfecte  in  funes  la- 
terales binos  dividi  vidi.  Fovea  in  superficie  externa  scleroticae  conspicua  ad  recipien- 
dum nervum  opticum  designata  lineas  tres  alta,  lineas  quatuor  longa  apparuit,  proxime- 
que in  rimam  cribrosam  transversam  scleroticae  transiit,  quae  a superficie  interna  in- 
specta lineam  dimidiam  tantum  alta,  lineas  tres  lata  apparuit.  Bima  haec  transversa  ta- 
men non  omnino  recta  in  medietate  sua  angulum  leviter  ad  partem  superiorem  prominen  - 


offert.  In  erinacei  unius  oculo  utroque  tamen  nervi  optici  fineni  anteriorem  supcrliceiu  inferiorem  planam 
et  sulcum  in  medietatem  substantiae  nervi  usque  penetrautem  offerre  vidi. 

20)  1,  c.  P.  27. 


13 


tem  marginemque  inferiorem  lioc  loco  leviter  flexuosum  offert.  Praeterea  rima  in  partibus 
medietati  finique  utrique  interpositis  aliquantulum  coarctata  apparet. 

Perraultius  21)  de  marotta  contendit  nervum  opticum  bifidum  duobus  locis  in  bul- 
bum oculi  penetrare.  'Soemmerringus  tamen  divisionem  in  ramos  binos  perfecte  separa- 
tos binos  negans  nervos  opticos  hujus  animalis  exactius  descripsit  Nervi  optici  secun- 
dum Soemmerringum  maxime  memorabiles  a chiasmate  versus  oculos  progredientes  ver- 
sus latera  admodum  divergunt,  manifesto  crassiores  non  solum  sed  planiores  etiam  fiunt 
, et  uterque  eorum  in  duos  quasi  fasciculos  ab  invicem  tamen  non  plane  sejunctos  divisus 
versus  angulum  externum  et  supra  axin  (non  infra  ac  in  reliquis  animalibus)  bulbo  oculi 
accedens  vagina  tenui  in  scleroticam  deposita,  per  rimam  longam  angustam  horizontalem 
fere  intrat  globum.  Soemmerringus  deinde  monuit  retinam  marmottae  simili  fere  modo 
ac  in  ovibus  e stria  alba  quinque  lineas  longa  et  quartam  lineae  partem  tantum  lata  ori- 
ginem ducere,  et  in  annotatione  addidit  • nervum  in  plerisque  ruminantibus  subovatum  in- 
trare in  bulbum.  Soemmerringus  denique  descriptionem  icone  illustravit  quae  haemi- 
sphaerium  inferius  oculi  siuistri  Marmottae  alpinae  exhibet,  sectione  horizontali  per  bul- 
bum oculi  et  nervum  opticum  ducta. 

E descriptione  nervi  optici  Ovis  arietis  jam  exposita  patuit,  eum  adhuc  quoad 
finem  suum  anteriorem  magnopere  a nervo  marmottae  recedere. 

Nervos  opticos  Aretomyis  citilli  saepius  inquirere  milii  contigit.  Quae  in  iis  in- 
veni, haec  fere  sunt:  nervi  post  chiasmatis  formationem  a se  invicem  recedunt,  et  uter- 
que ubi  ad  bulbum  oculi  accedit  planior  et  latior  fit,  formam  semilunarem  sive  formam 
ferri  equini  valde  ampli  exhibet,  cornu  altero  ad  latus  externum,  altero  ad  latus  inter- 
num, superficie  concava  ad  partem  anteriorem  convexa  ad  partem  posteriorem  adversis. 
Nervus,  qui  aliquantulum  supra  axin  bulbi  scleroticam  attingit,  ita  ut  margini  corneae 
superiore  lineam  circiter  propius  appositus  sit,  quam  margini  inferiori,  taeniam  torosam 
superficiei  scleroticae  posteriori  impositam  offert.  Fila  nervea  in  bulbum  oculi  per  fissu- 
ram scleroticae  transversam  penetrant,  angustissimam  lineas  tres  lineamque  dimidiam  la- 
tam, quae  quodammodo  cribrosa  apparet,  dum  seriem  simplicem  foraminulorum  exhibeat 
septulis  a se  invicem  separatorum.  Foraminula  haec  oculo  armato  inquisita  formam  tri- 
angulam offerunt,  et  ita  posita  sunt,  ut  basis  et  apex  foraminulorum  vicinorum  sili  i sem- 
per  adjaceant.  Arteria  ophthalmica  in  superficie  inferiore  partis  anterioris  nervi  optici 
quadrifida  in  ramum  glandularum  magnum,  arteriam  centralem  retinae  arteriasque  ciliares 
binas,  externam  et  internam  dividitur.  Arteria  centralis  in  sulco  levi  nervi  optici  decur- 
rit donec  scleroticam  attingit,  arteria  ciliaris  quaequae  prope  marginem  externumcornu 
nervi  optici  sui  lateris  usque  ad  hujus  finem  anteriorem  decurrit,  ramulumque  deinde 


41)  C»  et  P«  Perrault  Oeuvres  diverscs  de  Pbysiquc  et  de  Mecbanique.  a Leydc.  Vol.  II,  4,  P.  884. 

emittit,  qui  in  fine  anteriore  cornu  ad  ejus  marginem  internum  reflectitur,  quo  fit,  ut 
cornu  utrumque  corona  arteriosa  fere  circumdatum  appareat. 

Cui  bono  sit  formatio  singularis  nervi  optici  Arctomyis  difficile  definiendum  est. 
A verisimilitudine  tamen  non  recedit  eum  imprimis  nexum  habere  cum  more  animalium 
horum,  qui  erecti  clunibusque  insidentes  vigilias  habent  variis  directionibus  non  solum 
circumspiciunt,  sed  simul  etiam  ad  partem  posteriorem  respiciunt. 

Ut  nervi  optici  coarctatio  in  mammalibus  supra  citatis  sensim  evanescit,  ita  forma 
ejus  rotunda  in  mammalibus,  quorum  nervos  opticos  quoad  eorum  finem  anteriorem  modo 
descripsimus  per  varios  gradus  in  formam  transversam  transit,  formationibusque  inter- 
mediis nexu  continuo  formationes  illas  extremas  in  Didelphide  et  Arctomye  obvias,  qua- 
rum altera  coarctatione,  altera  dilatatione  summa  excellit,  inter  se  junctas  videmus. 

Si  finem  nervi  optici  anteriorem  mammalium  generatim  contemplamur  re  vera 
eum  non  modo  illo  aequali  sese  habere  videmus,  qui  ab  anatoxnicis  plurimis  indicatur. 
Formationes  quae  extremae  quasi  sibi  oppositae  apparent,  hae  fere  sunt: 

1.  Qoad  locum,  quo  nervus  in  hulbum  oculi  penetrat 

a.  in  interno  axis  oculi  latere  ut  in  homine  et  equo, 

b.  in  externo  axis  oculi  latere  ut  in  mammalibus  plerisque 

c.  supra  axin  ut  in  Arctomye 

d.  infra  axin  ut  in  mammalibus  plerisque  nervus  opticus  scleroticam  perforat ; 

2.  Quoad  formam  nervus 

a.  rotundus  et  coarctatus 

b.  planus  et  latus  apparet. 

3.  Quoad  verum  filorm  nervi  optici  finem 

Lepus  et  Arctomys  formationes  sibi  oppositas  offerre  videntur, 

a.  In  Lepore  enim  nervi  post  choroideae  perforationem  bifidi  fila  in  bulbo  ipso  lon- 
gissimum offerunt  decursum  antequam  in  retinam  omnino  mutantur,  b.  in  Arctomye 
verisimiliter  fila  simul  ac  per  choroideam  penetrarunt  fabricam  suam  vertunt  et 
in  retinam  mutantur.  Praeterea  Lepus  et  Arctomys  formationes  extremas  eam 
ob  rem  etiam  offerunt,  quia  nervus  opticus  Leporis  in  interna  choroideae,  ner- 
vus Arctomyis  in  externa  scleroticae  superficie  in  ramos  laterales  binos  transit. 

CAPUT  V. 

Explicatio  Tabulae. 

Fig.  I.  Nervi  cutanei  inferiores  et  laterales  thoracis  et  abdominis  lateris  dextri 
Erinacei  europaei. 

A.,  Extremitas  anterior  dextra.  B.,  Extremitas  posterior  dextra.  C.,  Cauda. 
D.,  Abdomen.  E.  E.  Thorax.  F.  F.  F.  Superficies  interna  cutis  reflexae.  G.,  Glan- 
dula mamma.  I.  I.,  Musculus  depressor  cuculli  lateralis  tertius.  K.,  M.,  latissimus  dorsi. 
M.  M.,  pectoralis  major.  N.,  M.,  deltoideus.  0.,  M.,  scalenus.  P.,  Humeri  pars  interna. 
Q.  M.,  rectus  femoris.  R.  R.  M.,  adductores  femoris.  8.  M.,  sartorius.  T.,  Patella. 
U.  M.,  psoas. 

a.  a.  a.  Plexus  nerveus  brachialis,  b.  b.  Nervus  cutaneus  trunci  lateralis,  c.  e. 
Rami  hujus  nervi  in  musculum  depressorem  cuculli  lateralem  tertium  penetrantes,  d.  d. 
Rami  hujus  nervi  ad  partem  posteriorem  magis  adhuc  decurrentes,  e.  Junctura  hujus 
nervi  cum  ramo  cutaneo  nervi  intercostalis  unius,  f.  Finis  hujus  nervi,  g.  g.  g.  g.  etc. 
Rami  cutanei  nervorum  intercostalium,  h.  h.  b.  h.  Rami  cutanei  dorsales  nervorum  tho- 
racicorum posteriorum  et  nervorum  lumbarium,  i.,  Nervus  cruralis,  k.  Ramus  cutaneus 
nervi  cruralis  infra  musculum  sartorium  proveniens,  et  apud  1.  in  platysmate  myoideo 
ventrali  finitus,  m.,  ramus  cutaneus  nervi  obturatorii.  Praeteraa  in  fine  hujus  figurae 
superiore  nervus  musculocutaneus  supra  claviculam  decurrens,  nervus  phrenicus,  vagus 
et  sympathicus  maximus  cernuntur,  qui  tamen  nervi  litteris  insigniti  non  sunt. 

Fig.  H.  Partes  cervicales  nervi  sympathici  maximi  lateris  sinistri  Erinacei  euro- 
paei cum  fine  superiore  partis  thoracicae  hujus  nervi. 

a.  Ganglion  cervicale  anterius,  b.  Ganglion  cervicale  posterius,  c.  ganglion  tho- 
racicum primum,  d.  Ganglion  thoracicum  secundum,  e.  Ganglion  thoracicum  tertium, 
f.  f.  Pars  cervicalis  superficialis  ganglio  cervicali  anteriori  et  posteriori  interposita,  g.  g. 
Pars  cervicalis  profunda  in  canale  vertebrali  aperto  conspicua,  h.  h.  Rami  inferiores  ner- 
vorum cervicalium  medullae  spinalis,  i.  Nervus  phrenicus,  k.  Ramus  anastomoticus  inter 
ganglion  cervicale  anterius  et  nervum  cervicalem  tertium. 

Fig.  III.  Ortus  et  decursus  nervorum  opticorum  Arctomyis  citilli. 

a.  a.  Corpora  quadrigemina,  b.  cerebri  pars  media  superficiem  rectam  resecta 

cerebri  parte  anteriore  offerens,  c.  c.  Bulbi  oculorum,  d.  d.  Ortus  nervorum  opticorum, 
e.  Chiasma.  fUf.  Fines  anteriores  nervorum  opticorum. 

Fig.  IY.  Rima  scleroticae  transversa  Arctomyis  citilli  per  quam  nervus  opticus 
in  bulbum  oculi  penetrat,  magnitudine  naturali  delineata. 

Fig.  V.  Rima  eadem  magnitudine  aucta  delineata  seriem  foraminulorum  offerens. 


4 T.C.Jj  Jfar&orv  ad'  rta&.dd. 


